Først fra vintersemesteret 1908/1909 fikk kvinner i kongedømmet Preussen lov til å ta universitetsutdannelse. Derfor ble de to kvinnene gjestestudenter ved universitetene i Berlin og Göttingen, der de studerte matematikk og fysikk. I Göttingen gikk Greta Kahn på forelesninger sammen med blant andre David Hilbert, Felix Klein, Woldemar Voigt og Georg Elias Müller; i Berlin studerte hun sammen med Hermann Amandus Schwartz og Paul Drude ved Det prøyssiske vitenskapsakademiet. Hun spesialiserte seg innen algebraisk geometri.